**Samproduksjon av spillefilm med utenlandsk hovedprodusent – Forskrift 1264 § 3-8.**

Tilskuddordningen skal stimulere til produksjon av spillefilmer av høy kunstnerisk og produksjonsmessig kvalitet, samt å bidra til kunstnerisk og produksjonsmessig profesjonalisering av norsk filmbransje gjennom økt internasjonalt samarbeid.

**Vurdering av kvalifiserte søknader:**

Søknadene saksbehandles av produksjonsrådgiver og konsulenter, og innstilles av avdelingsdirektør i UPA.

Ved vurdering av og prioritering mellom søknader om tilskudd vil Norsk filminstitutt legge vekt på

* **samarbeidet mellom produsentene** (tidligere samproduksjoner, framtidig samarbeidsstrategi, selskapenes tidligere aktivitet og resultater)
* **prosjektets kreative norske bidrag** (deltagelse av norsk stab i kreative funksjoner)
* **tekniske norske bidrag** (studio, location, postproduksjon)
* **den norske andelen av filmens budsjett**

NFI vil prioritere samproduksjoner som bidrar til den overliggende målsettingen om produksjon av spillefilmer

* **anerkjent for kunstnerisk dristighet eller nyskapning** (f.eks. internasjonalt festivalpotensial)

og/eller

* **at produksjonen når eller utfordrer et stort publikum i Norge eller internasjonalt** (produsentens distribusjons- og markedsplaner, inklusiv markedsstrategi for Norge, samt minimum intensjonsavtale med distributør og/eller kringkastingsforetak om visning i Norge).

* **NFI vil prioritere søkere fra land vi har avtale med; Søkere som er medlemmer av Den Europeiske Samproduksjonskonvensjonen og søkere fra Canada som Norge har en bilaterial avtale med.**
* Filmen må være definert som et kulturprodukt i opphavslandet, og NFI prioriterer prosjekter som har tilskudd fra nasjonale myndigheter.

**Bare prosjekter som har minimum 10 poeng til sammen og minimumskravet i hver av kategoriene*,* vil være kvalifisert for å søke tilskudd:**

**Vurderingsskjema for samproduksjon med utenlandsk hovedprodusent (gjelder kun spillefilm)**

|  |  |  |
| --- | --- | --- |
| **Filmen må være definert som et kulturprodukt i hjemlandet** | Max | Prosjektets poeng |
| **1. Produsent** |  |  |
| Hovedprodusentens bakgrunn – spillefilm siste 5 år(Debutant gir 0, 1 - 3 gir 1, 4 eller mer gir 2) | 0 - 2 |  |
| Den norske samprodusentens bakgrunn – spillefilm 5 år (Som over) | 0 - 2 |  |
| Produsentenes tidligere samarbeid (Første prosjekt gir 0, 1 tidligere gir 1, 2 - 4 gir 2, 5 eller mer gir 3) | 0 - 3 |  |
| Norsk distributør (LoI gir 1, avtale gir 2, MG og/eller investering gir 3) | 0 - 3 |  |
| Norsk riksdekkende tv-kanal (LoI gir 1, forhåndssalg gir 2) | 0 - 2 |  |
| **Sum produsent og distributør (minimum 3)** | **SUM:** |  |
| **2. Kreative norske bidrag (fulle stillinger)** |  |  |
| Manusforfatter | 3 |  |
| Regissør | 3 |  |
| Sjefsfotograf /DOP | 2 |  |
| Scenograf/Produksjonsdesigner | 1 |  |
| Klipper | 2 |  |
| Lyddesigner | 1 |  |
| Komponist | 1 |  |
| Andre ledende fagsjef funksjoner 1 poeng per fagfunksjon, maks. 3 | 0 - 3 |  |
| Ledende rolle Talerolle medvirkende i minst 5 dager gir 1 poeng.Talerolle medvirkende i 6 dager eller mer gir 2 poeng. Hovedrolle gir 3. | 0 - 3 |  |
| **Sum kreative norske bidrag (minimum 4)** | **SUM:** |  |
| **3. Tekniske norske bidrag**  |  |  |
| Studio Inntil 5 opptaksdager gir 1, 6 eller flere gir 2 | 0 - 2 |  |
| LocationInntil 5 opptaksdager gir 1, 6 til 10 gir 2 og over 10 gir 3 | 0 - 3 |  |
| Lyd etterarbeid (forutsetter hele arbeidet i Norge inkludert mix) | 2 |  |
| VFX – arbeide (delvis bruk gir 1, hele VFX gir 2) | 0 - 2 |  |
| Bilde etterarbeide (delvis bruk gir 1, hele digitale arbeidet gir 2)  | 0 - 2 |  |
| Animasjonsfilmer gir 2 poeng når 20% eller mer av animasjonsarbeidet foregår i Norge  | 2 |  |
| **Sum tekniske norsk bidrag (minimum 3)** | **SUM:** |  |
| **SUM (minimum 10)** |  |  |

Tilskuddet beregnes ut ifra den norske andelen i prosjektet.